ભણીગણીને નોકરીધંધામાં ઠરીઠામ થવાની વાત હોય ત્યારે કોઇપણ યુવતી માટે લાઇફ શિફ્ટિંગ હેપનિંગ-લગ્નનો પ્રશ્ન નાનેમોટે અંશે રહેતો હોય છે. તો અંકિતા માટે આ હેપનિંગ કેવી રહી તે વિશે પૂછતાં અંકિતા કહે છે,’ લાઇફમાં બધું જ પસાર થવાનું હોય છે. મેરેજ, ચિલ્ડ્રન વગેરે બધાં જ તબક્કા જીવનમાંથી પસાર થવાના છે. પણ લગ્ન એ આપણને અટકાવી દેનારી વસ્તુ નથી. જો લાઇફ પાર્ટનર અને ઇન લૉઝ સપોર્ટિવ હોય તો તમે આગળ વધી શકો છે’. અંકિતા માટે આ માત્ર બોલવાના શબ્દો નથી કારણ કે તેમના માટે આ અનુભવની વાત રહી છે. તેમણે લવમેરેજ કર્યાં છે અને તેમના પતિ કૃણાલ કપૂર તેમને તમામ સપોર્ટ પૂરો પાડે છે અને કહે છે કે લાઇફમાં ગમતું હોય એ બધું જ કરવાનું. ડરવાનું નહીં. વળી અંકિતાનો તો જનમ જ બિઝનેસ ફેમિલીમાં છે એટલે વેપારવણજ તો કહી શકાય કે ગળથૂથીમાં મળ્યો છે. અંકિતા કહે છે કે પહેલેથી જ એવું ઘડતર મળ્યું છે કે બેસી ન રહો પણ કોઇ ગોલ નક્કી કરી તે માટે કંઇ કરો. તો ફેમિલી સપોર્ટની વાત કરીએ તો અંકિતા એ માટે ઘણાં સદભાગી રહ્યાં છે.